Винг-чун
Винг Чун, Уинчун, Юнчун () е китайско бойно изкуство, възникнало в Южен Китай. Този боен стил е особено ефективен при близък бой и се определя от пестеливи движения, устойчиви пози и практична насоченост, като техниките му са построени на желязна логика.

Принципи и техники

Принципи 
Четири принципа на боя:
 Първи принцип: Ако пътят е свободен – нападай
 Втори принцип: Ако се допреш – залепи се
 Трети принцип: Ако нападащият те допре – поддай
 Четвърти принцип: Ако нападащият отстъпи – следвай

Четирите принципа на силата:
 Освободи се от своята сила
 Освободи се от силата на противника
 Използвай силата на противника
 Прибави своята собствена сила

Техники 
Определящ елемент за Винг Чун стиловете са верижните удари. Един опитен Винг Чун боец може да изпълни до осем удара в секунда. В зависимост от целта на ударите и боеца, те са с юмрук, пръсти или с ръба на ръката. Ефективното във Винг Чун достига силата си само от последователното и цялостно изпълнение на бойния стил, което означава, че отделните техники на ударите не са от първостепенно значение.

Във Винг Чун се използва едновременност на нападението и защитата, което означава, че защитата е нападение и нападението е защита. Силата на противника се обезврежда и се използва срещу него с контраудари, които са едновременно нападащи и защитни.

Техниките с крака в стила включват само няколко основни стъпки и нападения, обикновено насочени във височината на бедрото. Целите на тези удари са най-вече коляното, бедрото, шията и корема на противника.

Оръжия 
Уинг Чун според легендата е първоначално бойно изкуство.

В началото на 19 век от Wong Wah-bo (ученик на Льон Бок Чау, съпруг на основателката на стила Им Уин Чун) и Льон Ий Тай (ученици на монах Чи Сим) се въвеждат два оръжейни похвата:
 Дългата тояга (Luk Dim Boon Kwun)
 Двойните ножове (Baat Jam Do / Dao)
Упражненията и похватите са приспособени към принципите на Винг Чун.

Исторически документи за това не са известни. Wong Wah-bo е споменат и в много легенди за създаване на други стилове като Hung Kuen. Неговото съществуване е нито доказано, нито отхвърлено. Той играе ключова роля в почти всички Винг Чун легенди.

Обучение 

Обучението във Винг Чун се основава на три основни техники, както и две системи. Техниките представляват естествена поредица от движения, които имат за цел придобиване на определена гъвкавост, трениране на защитни и нападателни движения, възстановяване, медитация и др. Освен трите основни техники (наричани в други бойни изкуства – ката, тул и т.н.) има и техника с дървен манекен, с тояга и техника с два големи ножа.

Форми 
Без оръжие:
 Сиу Ним Тао (форма на малката, младата идея)
 Чам Киу (търсене на мостове)
 Бю джи (пробождаши, стрелящи пръсти)
С определен уред:
 Мук ян джонг (дървен манекен)
 Лук дим боон гвун (шест и половина точккова тояга) – техника с тояга, дълга между 2,70 и 4 м.
 Бат чам дао-техника на пеперудените ножове

Системи 
 Лат Сау (бойни упражнения)
Целта на тези упражнения е да развиват бойната способност. Лат Сау упражненията овладяват страха, техниката, отстоянието, устойчивостта и ритъма. Учениците могат да проверят нивото на своята подготовка без страх, че ще наранят своя партньор, което прави Лат Сау най-значимата и мотивираща част от Винг Чун. Работи се по двойки, отначало със заучени положения, като след време се преминава към свободна игра.
 Чи Сао (лепкави ръце)
Чи Сао е упражнение, развиващо ударните и докосващи рефлекси, които се определят от чувството за натиск и сила, така че по естествен и механичен начин боецът да се защити мигновено от атаките на противника. Системата има за цел усвояването на определени приложими в битка реакции, някои от които са: правилно насочване, координация на движенията, прилагане на сила с участие на цялата телесна маса, усет за отстояние, усет за ритъм и движение и други.

Холивудската звезда Брус Лий е тренирал това бойно изкуство. То е най-успешно при уличен бой.

Литература 
 Look Beyond the Pointing Finger – the Combat Philosophy of Wong Shun-leung  by David Peterson
 Complete Wing Chun. The Definitive Guide to Wing Chun's History and Traditionsby Robert Chu and Rene Ritchie, Tuttle Publishing, Boston 1998, ISBN 0-8048-3141-6.
 Wing Tsun Kuen by Leung Ting. Leung's Publications, Hong Kong 1978, ISBN 962-7284-01-7.
 Roots & Branches of Wing Tsun by Leung Ting, Leung's Publications, Hong Kong 2000, ISBN 962-7284-23-8

Източници

Външни препратки 
 ВингЧун WMAA-BULGARIA 
 Винг Чун клуб „Беймо“ – София
 Уин чун Сюангуей - Кунфу център „Сюангуей“
 
 Европейска ВингТчун Организация – България

Китайски бойни изкуства